EkBass/fiwiki-20250220-pages-articles huggingface dataset:
Venäjän oikeinkirjoitus ennen 1918

Venäjän oikeinkirjoitus ennen 1918 oli Venäjällä Pietari I Suuren uudistuksista alkaen voimassa ollut oikeinkirjoitus aina vuoteen 1918 asti. ==Aakkoset== Venäjän aakkoset sisälsivät 35 kirjainta ennen vuotta 1918: А а Б б В в Г г Д д Е е Ж ж З з И и І і К к Л л М м Н н О о П п Р р С с Т т У у Ф ф Х х Ц ц Ч ч Ш ш Щ щ Ъ ъ Ы ы Ь ь Ѣ ѣ Э э Ю ю Я я Ѳ ѳ Ѵ ѵ * Neljä kirjainta poistettiin käytöstä uudistuksen myötä. ** i (kymmenes i), sijaitsi kirjaimen и jälkeen, korvattiin kirjaimella и; **ѣ (jat), sijaitsi kirjainten Ь ja Э välissä, korvattiin kirjaimella е, harvoin kirjaimilla ё tai и; **ѳ (fita), kreikan kirjaimen theeta (Θ, θ) jälkeläinen, sijaitsi kirjaimen я jälkeen ja korvattiin kirjaimella ф **ѵ (ižitsa), kreikan kirjaimen ypsilon (υ) perillinen, kirjaimiston viimeinen kirjain kirjaimen ѳ jäljessä, vastasi kirjainta и. * Kirjaimet ё ja й saivat kirjaimen statuksen ja ne lisättiin kirjaimistoon 1918 (joka sisälsi täten 33 kirjainta). Niitä käytettiin jo ennen uudistusta ja niiden käyttöä ei ollut säädelty. == Linkit == * Словарь дореволюцiонной орѳографіи * Правила правописанія и словарь * Словарь дореволюціонной орѳографіи съ удареніями. 1914 годъ. * Philipp Ammon: Tractatus slavonicus. in: Sjani (Thoughts) Georgian Scientific Journal of Literary Theory and Comparative Literature, N 17, 2016, pp. 248-56 Luokka:Venäjän kielet Luokka:Kyrilliset kirjaimet
Takaharu Nakai

Takaharu Nakai (; s. 10. maaliskuuta 1984 Kutsuchan) on japanilainen entinen lumilautailija. Nakai aloitti maailmancupissa kilpailemisen vuonna 2000, ja oli mukana seuraavan vuoden MM-kilpailuissa. Hän sijoittui half-pipessa viidenneksi Salt Lake Cityn olympialaisissa 2002 saaden 40,7 pistettä. Nakai oli MM-kisoissa 2003 big airin kahdestoista ja otti saman vuoden lopussa uransa ainoan maailmancupin osakilpailun voiton. Hän voitti vuonna 2003 Aasian kisoista half-pipen hopeaa maanmiehensä Daisuke Murakamin jälkeen. Nakai sijoittui half-pipessa kahdeksanneksi vuoden 2005 maailmanmestaruuskilpailuissa ja oli lajissa neljästoista vuoden 2006 olympialaisissa. == Lähteet == Luokka:Japanilaiset lumilautailijat Luokka:Vuonna 1984 syntyneet Luokka:Elävät henkilöt
Kawasaki Ki-45

Kawasaki Ki-45 Toryu (, liittoutuneiden koodinimi: Nick) oli keisarillisen Japanin armeijan ilmavoimien kaksimoottorinen torjuntahävittäjä.Chant 2008, s. 203. Konetyypistä kehitettiin myös meritorjuntaan soveltuva versio. == Historia == Toryun suunnittelu käynnistyi 1937 esitettyjen vaatimusten pohjalta. Prototyyppi lensi ensilentonsa kahta vuotta myöhemmin tammikuussa 1939, mutta se vaati vielä merkittävää kehittämistä ennen Ki-45 Kai-a- ja Kai- b-mallien palveluskäyttöön ottamista syksyllä 1942. Hävittäjäversio Kai-a ja meritorjunta- ja maataistelukäyttöön suunniteltu Kai-b oli varustettu 1 050 hevosvoiman Nakajima Ha-25 -tähtimoottoreilla, kun yöhävittäjäversiossa Kai-c moottoreina olivat hieman tehokkaammat 1 080 hevosvoiman (805 kW) Mitsubishi Ha-102 -tähtimoottorit. Kai-d oli jatkokehitetty maataistelu- ja meritorjuntamalli, joka oli varustettu 500 kilogramman pommikuormalla ja uudella aseistuksella. Kai-c-mallia valmistettiin 477 kappaletta ja muita kolmea sarjatuotantomallia 1 198 kappaletta. Ki-45 voitiin varustaa myös Schräge Musik -järjestelmällä. Siinä oli kaksi etuviistoon ampuvaa, ylärunkoon asennettua 20 millimetrin tykkiä. Taistelumenestystä kone saavutti lähinnä Consolidated B-24 Liberatoreja vastaan.Mondey 2002, s. 143 == Tekniset tiedot (Ki-45 Kai-c) == ==Lähteet== * *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 143 (englanniksi) ISBN 0-7858-1363-2 === Viitteet === Luokka:Kawasakin ilma-alukset Luokka:Japanilaiset hävittäjälentokoneet Luokka:1940-luvun hävittäjälentokoneet
Jussi Pekkarinen

Jussi Pekkarinen on Suomen ulkoasiainministeriön tutkija ja tietokirjailija. ==Teokset== * Ei armoa Suomen selkänahasta: Ihmisluovutukset Neuvostoliittoon 1944-1981. Otava 2005. ISBN 951-1-19547-6 * Konsulinkyydillä kotiin. Suomalaisia ahdingossa maailmalla. Otava 2009. ISBN 978-951-1-22537-9 ==Lähteet== Luokka:Suomalaiset yhteiskuntatieteilijät Luokka:Suomen ulkoministeriö Luokka:Syntymävuosi puuttuu Luokka:Elävät henkilöt Luokka:Suomalaiset tietokirjailijat
Naurun vaakuna

Naurun vaakuna on Naurun tunnus lipun, kansallislaulun ja moton ohella. Se on otettu käyttöön vuonna 1970. Vaakunan kilvessä on ylhäällä fosforin merkki, alhaalla oikealla fregattilintu ja vasemmalla tomano-kasvin oksa. Maassa tuotettu fosfaatti on ollut Naurun tärkein luonnonvara. Kilven yläpuolella on 12-sakarainen tähti, joka on myös maan lipussa. Se symboloi alkuperäisväestön kahtatoista heimoa. Kilven ympärillä on kaakaopuun lehtiä. Vaakunassa lukee ylhäällä nauhassa Naoero, maan naurunkielinen nimi, ja alhaalla valtion motto God's will first, suomeksi Jumalan tahto ensin. ==Lähteet== Vaakuna Luokka:Valtioiden vaakunat
Sudesh Kumar

Sudesh Kumar (s. 10. maaliskuuta 1950) on intialainen entinen painija, joka kilpaili sekä vapaapainissa että kreikkalais-roomalaisella tyylillä. Kumar osallistui Méxicon olympialaisissa 1968 alle 52-kiloisten sarjaan molemmilla painityyleillä. Hän putosi toisella kierroksella kreikkalais-roomalaisessa painissa, mutta sijoittui vapaapainiturnauksen kuudenneksi. Kumar voitti samasta painoluokasta vapaapainissa kultaa Kansainyhteisön kisoissa 1970 ja sijoittui neljänneksi vuoden 1972 olympiakisoissa. Hän sai vuonna 1974 toistamiseen Kansainyhteisön kisojen kultaa, ja voitti vielä 1978 kisoista hopeaa. == Lähteet == Luokka:Intialaiset vapaapainijat Luokka:Intialaiset kreikkalais-roomalaisen tyylin painijat Luokka:Vuonna 1950 syntyneet Luokka:Elävät henkilöt
Diakófti

Diakófti () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 52 (vuonna 2011). Diakófti on osa Friligkiánikan kyläyhdyskuntaa ja sijaitsee Kytheran itärannikolla. Kylä on Kytheran tärkein satamapaikka. Jo brittivallan alla suunnitelmissa oli rakentaa Diakóftiin satama ja pieni kaupunki. Satama aloitti toimintansa kuitenkin vasta vuonna 1996. Ennen tätä Diakóftissa oli vain 5–6 taloa, mutta sittemmin kylä on kasvanut ja kehittynyt. Kylässä on nykyisin saaren pääsataman lisäksi ravintoloita, kauppoja, kahviloita sekä useita majoitusvaihtoehtoja. Diakóftin satamasta liikennöidään laivoilla Antikytheran saarelle, Kreetalla sijaitsevaan Kíssamokseen, Peloponnesoksen Neápoliin ja Gýtheioon sekä Ateenan kupeessa sijaitsevaan Pireukseen. Satama sijaitsee 30 kilometrin päässä saaren pääkylästä Chórasta. == Lähteet == Luokka:Kytheran kylät
Veli-Pekka Sirola

Veli-Pekka Sirola (s. 29. lokakuuta 1953 Salo) on suomalainen entinen koripalloilija. Sirola voitti urallaan kolme Suomen-mestaruutta. Hän aloitti pääsarjauransa Tapion Hongassa kaudella 1973–1974. Suomen-mestaruutensa hän voitti kuitenkin Torpan Pojissa 1970- ja 1980-lukujen vaihteessa. Sirola pelasi nuorisomaajoukkueissa kaksi ottelua. Miesten maajoukkueessa hän pelasi 71 ottelua vuosina 1973–1981. == Lähteet == == Aiheesta muualla == *Maajoukkueprofiili Luokka:Suomalaiset koripalloilijat Luokka:Vuonna 1953 syntyneet Luokka:Elävät henkilöt
Jääkiekon SM-sarjakausi 1960–1961

Jääkiekon SM-sarjakausi 1960–1961 oli jääkiekon SM-sarjan 32. kausi. Sarja alkoi 24. marraskuuta ja päättyi 23. helmikuuta. Mestaruuden voitti Tappara, Rauman Lukko sijoittui hopealle ja TK-V pronssille. == Sarjataulukko == Oulun Kärpät ja Töölön Vesa putosivat sarjasta. Tilalle nousivat Porin Karhut ja Kalevan Pallo. == Tulokset == == Pistepörssi == # Pelaaja Joukkue Maalit Syötöt Pisteet 1\. Timo Ahlqvist Tappara 26 6 32 2\. Jouni Seistamo Tappara 18 14 32 3\. Jorma Salmi HIFK 20 9 29 4\. Seppo Vainio Lukko 16 12 28 5\. Anssi Salonen Lukko 18 9 27 6\. Raimo Kilpiö Ilves 16 11 27 7\. Pentti Jokinen Lukko 20 6 26 8\. Esko Luostarinen Tappara 15 10 25 9\. Timo Rantala HIFK 16 8 24 10\. Kari Aro HJK 13 11 24 == Yleisömäärät== Seura Ottelut Yleisömäärä Yleisökeskiarvo TPS 9 35 231 3914 TK-V 9 32 177 3575 Saipa 9 31 527 3503 Lukko 9 30 099 3344 Kärpät 9 22 679 2519 Tappara 9 22 647 2516 Ilves 9 20 841 2315 HIFK 9 16 910 1878 HJK 9 15 082 1675 Vesa 9 7 316 812 Yhteensä 90 234 509 2605 ==Lähteet== Luokka:Jääkiekon SM-sarja Luokka:Vuoden 1960 jääkiekko Luokka:Vuoden 1961 jääkiekko
Paul Günther

Paul Günther (24. lokakuuta 1882 Hannover – 1945 Duisburg) oli saksalainen uimahyppääjä. Hän kilpaili vuoden 1912 kesäolympialaisissa Tukholmassa ja voitti kultaa ponnahduslaudalla. Hän osallistui myös suoriin kerroshyppyihin.Paul Günther Biography and Olympic Results | Olympics at Sports-Reference.com == Lähteet == Luokka:Saksalaiset uimahyppääjät Luokka:Saksalaiset olympiavoittajat Luokka:Vuonna 1882 syntyneet Luokka:Vuonna 1945 kuolleet
The True Speed of Steel

The True Speed of Steel on yhdysvaltalaisen thrash/speed metal-yhtye Razormazen ensimmäinen studioalbumi. Se julkaistiin vuonna 2009 levymerkillä Hold True Recordings. == Kappaleet == # # # # # # # # == Kokoonpano == * Alex Citrone - laulu ja kitara * Nick Lazzaro - rummut * Sam Nevin - bassokitara ja laulu * Jack Ruf - kitara == Lähteet == == Aiheesta muualla == * * Luokka:Vuoden 2009 esikoisalbumit Luokka:Yhdysvaltalaiset thrash metal -albumit Luokka:Speed metal -albumit
SG Formula

SG Formula on ranskalainen pikkuformulatalli, joka on kilpaillut lukuisissa Formula Renault -sarjoissa. Tallin nimi tulee sen perustajan Stephane Guerinin nimikirjaimista. Talli perustettiin vuonna 2004, jolloin talli kilpaili Ranskan Formula Renault -sarjassa sijoittuen heti sarjan toiseksi. Seuraavana vuonna talli voitti sekä Ranskan Formula Renault ja Eurocup Formula Renault -sarjojen mestaruudet. Talli voitti Ranskan Formula Renault sarjan mestaruudet vuosina 2006 ja 2007 sekä Formula Renault WEC -sarjan mestaruuden vuonna 2008 ja Eurocup Formula Renault sarjan mestaruuden vuosina 2007 ja 2008. Tallin kuljettajina ajoivat mm Romain Grosjean, Jules Bianchi ja Daniel Ricciardo. Talli kilpaili myös Formula 3 Euroseries -sarjassa vuosina 2008–09 ja Formula Renault 3.5 -sarjassa. Luokka:Ranskalaiset autourheilutallit
Jääkiekon SM-sarjakausi 1961–1962

Jääkiekon SM-sarjakausi 1961–1962 oli jääkiekon SM-sarjan 33. kausi. Ilves voitti mestaruuden. TK-V sijoittui hopealle ja Tappara pronssille, joten tamperelaisjoukkueille meni kolme ensimmäistä sijaa. TPS ja KalPa putosivat Suomen sarjaan, josta kaudeksi 1962–1963 SM-sarjaan nousivat Töölön Vesa ja TP-V. == Sarjataulukko == Uusinta putoamisesta Koti Tulos Vieras SaiPa 6-2 TPS Turun Palloseura ja Kalevan Pallo putosivat suomensarjaan, josta tilalle nousivat Tampereen Pallo-Veikot ja Töölön Vesa. == Pistepörssi == # Pelaaja Joukkue Maalit Syötöt Pisteet 1\. Erkki Suokko TK-V 21 16 37 2\. Kari Aro HJK 16 15 31 3\. Raimo Kilpiö Ilves 20 10 30 4\. Juhani Wahlsten HJK 19 11 30 5\. Matti Reunamäki TK-V 11 17 28 6\. Pentti Katainen HJK 21 6 27 7\. Lasse Heikkilä Karhut 13 11 24 8\. Pentti Toivonen TK-V 14 8 22 Ossi Hyppönen Karhut 14 8 22 10\. Seppo Nyström Karhut 16 5 21 == Yleisömäärät == Seura Ottelut Yleisömäärä Yleisökeskiarvo Saipa 9 37 925 4213 Lukko 9 29 487 3276 TPS 9 28 646 3182 Ilves 9 23 285 2587 TK-V 9 22 916 2546 Tappara 9 20 761 2306 HJK 9 18 141 2015 Karhut 9 17 640 1960 HIFK 9 16 308 1812 Kalpa 9 9 721 1080 Yhteensä 90 224 830 2498 == Palkitut == *Kari Aro voitti herrasmiespalkinnon Sarjan tähdistökentällinen hyökkääjät Heino Pulli (TK-V) • Raimo Kilpiö (Ilves) • Jouni Seistamo (Tappara) • puolustajat Jarmo Wasama (Ilves) • Jorma Suokko (TK-V) • maalivahti Juhani Lahtinen (Ilves) ==Lähteet== Luokka:Jääkiekon SM-sarja Luokka:Vuoden 1961 jääkiekko Luokka:Vuoden 1962 jääkiekko
Destin Destine

Destin Destine (1895–?) oli haitilainen ampuja. Hän kilpaili vuoden 1924 kesäolympialaisissa Pariisissa ja kuului 400, 600 ja 800 metrin vapaakiväärissä pronssia saaneeseen joukkueeseen. Hän osallistui myös yksilökilpailuun 600 metrin vapaakiväärissä.Destin Destine Biography and Olympic Results | Olympics at Sports-Reference.com == Lähteet == Luokka:Haitilaiset ampujat Luokka:Haitilaiset olympiamitalistit Luokka:Vuonna 1895 syntyneet Luokka:Kuolinvuosi puuttuu
Gustave Pelgrims

Gustave Emile Eugène Pelgrims (14. kesäkuuta 1878 Schaerbeek – 4. syyskuuta 1960 Uccle) oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen. == Lähteet == Luokka:Belgialaiset jalkapalloilijat Luokka:Belgialaiset olympiamitalistit Luokka:Vuonna 1878 syntyneet Luokka:Vuonna 1960 kuolleet
Hendrik van Heuckelum

Hendrik ("Henk") van Heuckelum (6. toukokuuta 1879 Haag – 28. huhtikuuta 1929 Haag) oli alankomaalainen jalkapalloilija. Hän pelasi sekä Alankomaissa että Belgiassa, ja vuonna 1900 hän edusti Pariisin kesäolympialaisissa Belgiaa saaden joukkueineen pronssia.Henk van Heuckelum Biography and Olympic Results | Olympics at Sports-Reference.com == Lähteet == Luokka:Alankomaalaiset jalkapalloilijat Luokka:Belgialaiset jalkapalloilijat Luokka:Belgialaiset olympiamitalistit Luokka:Vuonna 1879 syntyneet Luokka:Vuonna 1929 kuolleet
Ernest Moreau de Melen

Ernest Moreau de Melen (1879–1968) oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja sai siellä joukkueineen pronssia.Ernest Moreau de Melen Biography and Olympic Results | Olympics at Sports-Reference.com == Lähteet == Luokka:Belgialaiset jalkapalloilijat Luokka:Belgialaiset olympiamitalistit Luokka:Vuonna 1879 syntyneet Luokka:Vuonna 1968 kuolleet
Tom Burridge

Tom Eustace Burridge (30. huhtikuuta 1881 Pimlico – 16. syyskuuta 1965 Chatham) oli brittiläinen jalkapalloilija, joka pelasi Upton Park FC:ssa. Hän kilpaili vuoden 1900 kesäolympialaisissa Pariisissa ja voitti joukkueineen kultaa.T.E. Burridge Biography and Olympic Results | Olympics at Sports-Reference.com == Lähteet == Luokka:Englantilaiset jalkapalloilijat Luokka:Brittiläiset olympiavoittajat Luokka:Vuonna 1881 syntyneet Luokka:Vuonna 1965 kuolleet
Simon Aspelin

Simon Olof Karl Aspelin (s. 11. toukokuuta 1974 Saltsjöbaden) on ruotsalainen tennispelaaja. Ammattilaiseksi vuonna 1998 siirtyneen Aspelinin parhaat saavutukset tulivat nelinpelistä. Nelinpelissä hän voitti urallaan 12 ATP- turnausta, mukaan lukien Yhdysvaltain avointen mestaruus vuonna 2007. Vuonna 2008 Aspelin saavutti Thomas Johanssonin kanssa hopeaa Pekingin olympialaisten nelinpelissä. Loppuottelussa he hävisivät sveitsiläisparille Roger Federer / Stanislas Wawrinka. Aspelin päätti uransa heinäkuussa 2011. == Lähteet == Luokka:Ruotsalaiset tennispelaajat Luokka:Ruotsalaiset olympiamitalistit Luokka:Vuonna 1974 syntyneet Luokka:Elävät henkilöt
Pargas Kungörelser – Paraisten Kuulutukset

Pargas Kungörelser – Paraisten Kuulutukset on Paraisilla ilmestyvä paikallislehti. Lehti on Sanomalehtien liiton jäsen ja ilmestyy kerran viikossa torstaisin. Lehden levikki oli noin 4 500 kappaletta vuonna 2016. Lehti on perustettu vuonna 1912. Sitä julkaisi vuodesta 1974 lähtien vuonna 1968 perustettu Förlags Ab Sydvästkusten, jonka julkaisuihin kuului myös vuonna 1824 perustettu Åbo Underrättelser. Nykyisin molempien lehtien julkaisijayhtiönä on ÅU Media. ==Lähteet== luokka:Suomalaiset paikallislehdet Luokka:Parainen luokka:Suomalaiset ruotsinkieliset sanomalehdet
Claude Buckenham

Claude Percival Buckenham (16. tammikuuta 1876 Herne Hill – 23. helmikuuta 1937 Dundee) oli brittiläinen jalkapalloilija ja kriketinpelaaja. Hän pelasi jalkapalloa Upton Park FC:lle ja voitti joukkueineen kultaa vuoden 1900 kesäolympialaisissa Pariisissa. Hänet kuitenkin tunnetaan paremmin kriketistä. Hän pelasi sitä vuosina 1899–1914 ja osallistui Test-otteluihin Etelä-Afrikassa 1909–1910.Claude Buckenham Biography and Olympic Results | Olympics at Sports-Reference.com == Lähteet == Luokka:Englantilaiset jalkapalloilijat Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1876 syntyneet Luokka:Vuonna 1937 kuolleet
Fred Spackman

Frederick George ”Fred” Spackman (16. syyskuuta 1878 Sandgate – 30. toukokuuta 1942 Bromley) oli brittiläinen jalkapalloilija. Hän pelasi Upton Park FC:ssa ja voitti joukkueineen kultaa vuoden 1900 kesäolympialaisissa Pariisissa.F. G. Spackman Biography and Olympic Results | Olympics at Sports-Reference.com == Lähteet == Luokka:Englantilaiset jalkapalloilijat Luokka:Brittiläiset olympiavoittajat Luokka:Vuonna 1878 syntyneet Luokka:Vuonna 1942 kuolleet
John Nicholas (jalkapalloilija)

John Nicholas (s. 24. heinäkuuta 1879 Allahabad, Intia – 29. syyskuuta 1929) oli brittiläinen jalkapalloilija. Hän pelasi Upton Park FC:ssä ja kilpaili vuoden 1900 kesäolympialaisissa Pariisissa, jossa hän teki kaksi maalia ja voitti joukkueineen kultaa. == Lähteet == Luokka:Englantilaiset jalkapalloilijat Luokka:Brittiläiset olympiavoittajat Luokka:Vuonna 1879 syntyneet Luokka:Vuonna 1929 kuolleet
Nick Zoricic

Nick Zoricic (19. helmikuuta 1983 – 10. maaliskuuta 2012) oli kanadalainen skicrossiin erikoistunut freestyle-laskija. Maailmancupissa hän sijoittui urallaan kahdesti kolmen parhaan joukkoon. Hän kuoli Grindelwaldissa käydyssä maailmancupin osakilpailussa 10. maaliskuuta 2012 törmätessään radan vieressä olleeseen suoja-aitaan. == Lähteet == Luokka:Kanadalaiset freestylehiihtäjät Luokka:Vuonna 1983 syntyneet Luokka:Vuonna 2012 kuolleet
Henry Haslam

Henry North Haslam (5. kesäkuuta 1879 Worksop, Nottinghamshire – 13. lokakuuta 1942 Nottingham) oli brittiläinen jalkapalloilija. Hän toimi vuoden 1900 kesäolympialaisissa Pariisissa kultaa voittaneen Upton Park -joukkueen kapteenina. == Lähteet == Luokka:Englantilaiset jalkapalloilijat Luokka:Brittiläiset olympiavoittajat Luokka:Vuonna 1879 syntyneet Luokka:Vuonna 1942 kuolleet
R. Duparc

R. Duparc (1880–?) oli ranskalainen jalkapalloilija, joka pelasi Racing Club de Francelle. Hän kilpaili vuoden 1900 kesäolympialaisissa Pariisissa ja sai joukkueineen hopeaa.R. Duparc Biography and Olympic Results | Olympics at Sports-Reference.com == Lähteet == Luokka:Ranskalaiset jalkapalloilijat Luokka:Ranskalaiset olympiamitalistit Luokka:Vuonna 1880 syntyneet Luokka:Kuolinvuosi puuttuu
Laitilan Sanomat

Laitilan Sanomat on Laitilassa Varsinais-Suomessa ilmestyvä paikallislehti. Lehti ilmestyy kaksi kertaa viikossa tiistaisin ja perjantaisin. ==Lähteet== ==Aiheesta muualla== * Laitilan Sanomat Luokka:Suomalaiset paikallislehdet Luokka:Laitila
Leonidit

Leonidit on tunnettu meteoriparvi. Sen säteilypisteen, josta meteorit näyttävät tulevan, koordinaatit ovat rektaskensio 10 h 08 min. ja deklinaatio + 22 astetta. Se sijaitsee tähtikuviosta hahmotettavissa olevan leijonan sirpin muotoisen "pään" sisäpuolella.Tähtitaivaan opas Parvi on havaittavissa 6.–30. marraskuuta maksimin ollessa 16.–17. päivä. Niiden nopeus on yli 70 km/s.Tähtiharrastuskirja s.85 Parvi on kuuluisa jaksollisesti tuottamistaan hyvin suuresta määrästä tähdenlentoja ja tulipalloja maksiminsa aikana. Viimeksi tällainen suuri maksimi oli nähtävissä vuosina 2001 ja 2002. Parvi liittyy Tempel-Tuttle-komeettaan, jonka kiertoaika Auringon ympäri on 33 vuotta. Siitä Aurinkoa lähestyessä irronneesta aineksesta osa on keskittynyt radalle ja aiheuttaa vastaavassa aikajaksossa suuren meteorimäärän. Edellinen suuri maksimi näkyi 1966. Muutoin parven maksimissa näkyy tavallisesti noin kymmenen meteoria tunnissa.Tähdet 2012 == Katso myös == * Leijona (tähdistö) == Lähteet == *Kari Kaila - Tähtitaivaan opas URSA 1980 2. painos ISBN 951-9269-08-8 *Tähdet 2012 URSA ISBN 978-952-5329-95-7 *B.E. Seljo - Tähtiharrastuskirja Otava 1969 === Viitteet === Luokka:Meteoroidit
Mirko Vičević

Mirko Vičević (s. 30. kesäkuuta 1968 Kotor, Montenegro) on Jugoslaviaa ja Serbia ja Montenegroa edustanut entinen vesipalloilija. Hän kilpaili vuoden 1988 kesäolympialaisissa Soulissa ja voitti joukkueineen kultaa. Vuoden 1996 kesäolympialaisissa Atlantassa hänen joukkueensa sijoittui kahdeksanneksi.Mirko Vičević Biography and Olympic Results | Olympics at Sports-Reference.com Vičević oli myös mukana voittamassa sekä kahta maailmanmestaruutta (1986, 1991) että Euroopan-mestaruutta (1989, 1991). == Lähteet == Luokka:Jugoslavialaiset vesipalloilijat Luokka:Jugoslavialaiset olympiavoittajat Luokka:Vuonna 1968 syntyneet Luokka:Elävät henkilöt
Dubravko Šimenc

Dubravko Šimenc (s. 2. marraskuuta 1966 Zagreb) on Jugoslaviaa ja Kroatiaa edustanut entinen vesipalloilija. Myös hänen isänsä Zlatko Šimenc kilpaili aikoinaan olympialaisissa.Dubravko Šimenc Biography and Olympic Results Sports-Reference.com. Šimenc edusti vuoden 1988 kesäolympialaisissa Soulissa Jugoslaviaa ja voitti joukkueineen kultaa. Hän kilpaili sittemmin olympialaisissa Kroatian edustajana Atlantassa 1996, Sydneyssä 2000 ja Ateenassa 2004. Atlantassa hänen joukkueensa sai hopeaa; Sydneyssä se sijoittui seitsemänneksi ja Ateenassa kymmenenneksi. == Lähteet == Luokka:Jugoslavialaiset vesipalloilijat Luokka:Kroatialaiset vesipalloilijat Luokka:Jugoslavialaiset olympiavoittajat Luokka:Kroatialaiset olympiamitalistit Luokka:Vuonna 1966 syntyneet Luokka:Elävät henkilöt
Elisa Brocard

Elisa Brocard (s. 27. lokakuuta 1984 Aosta) on italialainen maastohiihtäjä, joka edustaa seuratasolla C.S.Esercitoa. Hän vetäytyi kilpaladuilta vuonna 2022. Brocard sijoittui Sotšin olympialaisissa 2014 vapaan hiihtotavan 30 kilometrin yhteislähtökilpailussa 13:nneksi. Lahden MM-kilpailuissa 2017 hän oli samassa lajissa viidestoista. Seefeldin MM-kilpailuissa 2019 hän sijoittui vapaan hiihtotavan sprintissä kymmenenneksi ja yhdistelmäkilpailussa 14:nneksi. Maastohiihdon maailmancupissa Brocard kilpaili ensimmäisen kerran joulukuussa 2006. Ensimmäiset maailmancupin pisteensä hän saavutti Bormiossa maaliskuussa 2008 oltuaan 2,5 kilometrin kilpailussa 30:s. Kymmenen parhaan joukkoon hän sijoittui ensimmäisen kerran oltuaan kymmenes Davosin 10 kilometrin vapaan hiihtotavan kilpailussa joulukuussa 2018. == Lähteet == Luokka:Italialaiset maastohiihtäjät Luokka:Vuonna 1984 syntyneet Luokka:Elävät henkilöt
Jämsän Seutu

Jämsän Seutu (vuosina 1952–2008 Koillis-Häme) on Jämsässä Keski-Suomessa ilmestyvä kaksipäiväinen sanomalehti. Lehti ilmestyy maanantaisin ja perjantaisin, ja sen levikkialuetta ovat Jämsän, Kuhmoisten ja Korpilahden kuntien alueet. Lehden levikki vuonna 2009 oli 7 409. Jämsän Seutu kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma Media Finland. Jämsän Seutu julkaisee kerran viikossa ilmestyvää ilmaislehteä Vekkaria. Jämsän Seudun päätoimittaja oli joulukuun 2011 alusta Jukka Ignatius, joka oli myös Vekkarin päätoimittaja. Hänen jälkeensä vuoden 2013 alusta on päätoimittaja ollut Mari Tuohiniemi. ==Lähteet== Luokka:Suomalaiset paikallislehdet Luokka:Jämsä Luokka:Korpilahti Luokka:Kuhmoinen Luokka:Sanoman sanomalehdet
Siniša Školneković

Siniša Školneković (s. 18. tammikuuta 1968 Varaždin) on kroatialainen entinen vesipalloilija. Hän sai vuoden 1996 kesäolympialaisissa Atlantassa joukkueineen hopeaa. Hän kilpaili myös vuoden 2000 kesäolympialaisissa Sydneyssä, jossa hänen joukkueensa sijoittui seitsemänneksi.Siniša Školneković Biography and Olympic Results | Olympics at Sports-Reference.com == Lähteet == Luokka:Kroatialaiset vesipalloilijat Luokka:Kroatialaiset olympiamitalistit Luokka:Vuonna 1968 syntyneet Luokka:Elävät henkilöt
Zlatko Šimenc

Zlatko Šimenc (s. 29. marraskuuta 1938 Zagreb) on Jugoslaviaa edustanut entinen vesipalloilija. Hän kilpaili vuoden 1960 kesäolympialaisissa Roomassa sijoittuen joukkueineen neljänneksi; vuoden 1964 kesäolympialaisissa Tokiossa hän sai joukkueensa kanssa hopeaa. Myös hänen poikansa Dubravko Šimenc osallistui olympialaisiin.Zlatko Šimenc Biography and Olympic Results | Olympics at Sports-Reference.com == Lähteet == Luokka:Jugoslavialaiset vesipalloilijat Luokka:Jugoslavialaiset olympiamitalistit Luokka:Vuonna 1938 syntyneet Luokka:Elävät henkilöt
Nikolai Kalašnikov

Nikolai Fjodorovitš Kalašnikov (; s. 11. lokakuuta 1940) on Neuvostoliittoa edustanut entinen vesipalloilija. Hän kilpaili vuoden 1964 kesäolympialaisissa Tokiossa ja sai joukkueineen pronssia.Nikolay Kalashnikov Biography and Olympic Results | Olympics at Sports-Reference.com == Lähteet == Luokka:Neuvostoliittolaiset vesipalloilijat Luokka:Neuvostoliittolaiset olympiamitalistit Luokka:Vuonna 1940 syntyneet Luokka:Elävät henkilöt
Simin Daneshvar

Simin Daneshvar (), (s. 28. huhtikuuta 1921 Šīrāz – 8. maaliskuuta 2012 Teheran, Iran) oli iranilainen prosaisti ja kääntäjä. Daneshvar oli uranuurtaja iranilaisten naiskirjailijoiden joukossa. Hänen teoksensa Suvashun vuodelta 1969 on ensimmäinen naisen persiaksi kirjoittama nykyaikainen romaani. Tätä menestysromaania pidetään Iranin kirjallisuuden merkittävimpänä proosateoksena. Ensimmäisen novellikokoelmansa Daneshvar julkaisi vuonna 1948. Seuraavana vuonna hän väitteli Teheranin yliopistossa tohtoriksi persiankielisestä kirjallisuudesta. Islamilaisen kulttuurivallankumouksen aikana vuonna 1979 hänet erotettiin yliopistosta. Daneshvar avioitui vuonna 1951 tunnetun iranilaisen prosaistin Jalal Al-e Ahmadin kanssa. ==Aiheesta muualla== * Iran Chamber Society: Simin Daneshvar * Encyclopedia Iranica: artikkeli Suvashun * Mage Publishers: Simin Daneshvar – Biography Luokka:Iranilaiset kirjailijat Luokka:Vuonna 1921 syntyneet Luokka:Vuonna 2012 kuolleet
MTV Unplugged (Juanes)

Juanes MTV Unplugged on laulaja-lauluntekijä Juanesin kuudes albumi, ja ensimmäinen kokonainen live-albumi. Sen julkaisupäiväksi on suunniteltu 29. toukokuuta 2012. Albumin tuotannosta vastaa lauluntekijä Juan Luis Guerra. Albumi nousi Yhdysvalloissa Billboard 200 -listan sijalle 52. == Kappaleet == Kaikki kappaleet kirjoittanut Juanes, ellei toisin mainittu. # # # # # # # # # # # # # # == Lähteet == * Propagace Alba ( Juanes - MTV Unplugged ) * Juanes MTV Unplugged * Juanes "La Señal" === Viitteet === Luokka:Vuoden 2012 konserttitallenteet Luokka:Juanesin albumit Luokka:Musiikki-DVD:t Luokka:Unplugged-albumit
Giglio

Isola del Giglio [ˈiːzola del ˈdʒiʎʎo] on saari ja kunta Italiassa Toscanassa Grosseton maakunnassa. Se sijaitsee Tyrrhenanmeren rannikolla. Giglio on noin 24 neliökilometrin kokoinen ja sen asukasluku on reilut 1 400\. Giglion saari tuli tunnetuksi risteilijä Costa Concordian karilleajosta. Giglion pormestari on vuodesta 2009 lähtien ollut Sergio Ortelli. Saari on yksi seitsemästä saaresta, jotka muodostavat Toscanan saaristoon sijoittuvan Arcipelago Toscano -luonnonsuojelupuiston. Giglio tarkoittaa italiaksi liljaa. Saarella on kolme pääasutuskeskusta: Giglio Porto on Giglion saaren alueista väekkäin. Se on Giglion keskus ja suurin osa saaren majoitustarjonnasta on keskittynyt sinne. Portossa sijaitsee saaren satama. Porto sijaitsee Giglion saaren itäosassa. Giglio Castello on linnoitusmainen asutusalue, jota ympäröi korkea muuri. Castello sijaitsee saaren keskiosassa, lähes 500 metrin korkeudessa. Giglio Campese on saaren länsiosassa sijaitseva pieni asutusalue. Alueella on saaren suurin uimaranta. Rannan vieressä sijaitsee Campesen maisemaa hallitseva vanha pyöreä torni Torre del Campese. ==Liikenne== Giglion saarelle liikennöivät Toremar- ja Maregiglio-yhtiöiden lautat useasti päivässä Porto Santo Stefanosta. Matka kestää hieman yli tunnin. Saarella liikennöi paikallisbussi, joka kulkee reitillä Giglio Porto – Giglio Castello – Giglio Campese 40 minuutin välein. == Lähteet == == Aiheesta muualla == * Toremar * Maregiglio Luokka:Toscanan saaristo Luokka:Grosseton maakunnan kunnat
Jody Campbell

Jodocus David "Jody" Campbell (s. 4. maaliskuuta 1960 Bellflower, Kalifornia, Yhdysvallat) on yhdysvaltalainen entinen vesipalloilija. Hän kilpaili vuoden 1984 kesäolympialaisissa Los Angelesissa ja vuoden 1988 kesäolympialaisissa Soulissa kuuluen molemmilla kerroilla hopeaa saaneeseen joukkueeseen. == Lähteet == == Aiheesta muualla == * Luokka:Yhdysvaltalaiset vesipalloilijat Luokka:Yhdysvaltalaiset olympiamitalistit Luokka:Vuonna 1960 syntyneet Luokka:Elävät henkilöt
Saniaisperhonen

Saniaisperhonen (Hepialus fusconebulosa) on juuriperhosiin kuuluva perhoslaji. Se on ulkonäöltään varsin vaihteleva ja alkeellisen heimonsa selvästi yleisin edustaja Suomessa. == Koko ja ulkonäkö == Siipien pohjaväri ja vaihtelee yksilöittäin kellanruskeasta punertavanruskean kautta harmaanruskeaan. Myös kuviointi on erittäin vaihtelevaa. Etusiivessä on vaihtelevissa määrin kaksiväristä epäsäännöllistä kuviointia, jossa valkoista aluetta ympäröi siiven pohjaväriä vaaleamman ruskea, terävärajainen vyöhyke. Siiven etureunassa on rivi tummia, diffuuseja täpliä. Takasiivet ovat yksivärisen harmaanruskeat, tyvestä vaaleammat. Naaraat ovat yleensä koiraita vaaleampia ja niiden kuviointi on vähemmän selkeää. Perhosten koko vaihtelee suurella skaalalla naaraiden 35-54 mm siipivälistä koiraiden 35-54 mm siipiväliin.http://www2.nrm.se/en/svenska_fjarilar/p/pharmacis_fusconebulosa.htmlhttp://www.ukmoths.org.uk/show.php?bf=18http://www.nhm.uio.no/fakta/zoologi/insekter/norlep/hepialidae/fusconebulosa.html == Levinneisyys ja lentoaika == Levinneisyys kattaa lähes koko Euroopan Balkanille saakka. Idässä elinalue ulottuu Venäjän poikki Japaniin.Nationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s. 86-87. Suomessa saniaisperhosta tavataan koko maassa pohjoisinta Lappia myöten. Perhoset ovat lennossa yhtenä sukupolvena kesäkuun lopulta heinäkuun loppuun.http://www.insects.fi/Lepidoptera/Hepialidae/Hepialus/fusconebulosus/Hepialus%20fusconebulosus.htm == Elinympäristö ja elintavat == Saniaisperhonen elää avoimissa lehti- ja sekametsissä, niityillä, metsäaukioilla ja jopa soilla. Naaraat oleskelevat matalalla kasvillisuuden seassa houkutellen koiraita luokseen feromonien avulla. Koiraat lentävät iltahämärässä melko lyhyen ajan etsien naaraita. Yksi naaras voi houkutella luokseen runsaasti koiraita. Parittelu kestää jopa seitsemän tuntia, minkä ajan koiras riippuu naaraan peräpäästä pää alaspäin. Parittelun jälkeisen viikon aikana naaras munii jopa 500 munaa, jotka se pudottelee maahan lennosta tai kasvilla istuen. Toukat elävät maan alla, mutta saattavat joskus nousta kasvien varsillekin. Toukan kehitys on kaksivuotinen ja toukka talvehtii maanalaisessa onkalossa. Keväällä, täysikasvuisena, se tekee maanpinnalle johtavan, reilun 10 cm:n pituisen käytävän ja koteloituu. Kotelovaihe kestää 3-4 viikkoa ja ennen perhosen kuoriutumista kotelo ryömii käytävää pitkin pinnalle työntyen osittain esille. == Ravintokasvi == Toukka syö monien eri kasvien juuria, mutta ravintotottumuksia ei tunneta hyvin. Merkittäviä ovat ainakin sananjalat (Pteridium), vihvilät (Luzula) ja kaislat (Scirpus). == Lähteet == == Aiheesta muualla == * Moths and Butterflies of Europe and North Africa * Bestimmungshilfe des Lepiforums Luokka:Juuriperhosmaiset
Tatlinin torni

Tatlinin torni eli Kolmannen internationaalin muistomerkki oli ukrainalaisen taiteilija ja arkkitehti Vladimir Tatlinin vuonna 1920 visioima monumentti, jonka oli määrä olla kaksi kertaa Eiffel-tornin korkuinen. Tornia ei kuitenkaan koskaan rakennettu Moskovaan, kuten oli tarkoitus. ==Suunnitelmat== Tatlinin konstruktivistinen torni suunniteltiin rakennettavaksi teollisista materiaaleista, kuten raudasta, lasista ja teräksestä. Materiaaleissa, rakennuksen muodoissa ja käyttötarkoituksissa rakennus kuviteltiin moderniuden kasvavaksi symboliksi. Rakennuksen perusmuodoksi Tatlin ideoi kaksoisspiraalin, joka olisi kiertynyt 400 metrin korkeuteen ja jonka ympäri vierailijoita olisi kierrätetty erilaisten mekaanisten laitteiden avulla. Päärakenteessa olisi ollut neljä suurta riippuvaa geometrista rakennelmaa. Ne olisivat pyörineet eri nopeuksilla. Rakennuksen pohjaosassa olisi ollut kuutio, joka suunniteltiin luentojen, konferenssien ja lakiasäätävien kokousten tapahtumapaikaksi. Kuutio olisi kiertänyt ympäri vuoden aikana kerran. Kuution yläpuolella olisi ollut kerran kuukaudessa ympäri kiertyvä pyramidi, jossa olisi ollut tilat toimintoja varten. Sen yläpuolella olisi ollut lieriö, joka kiertyisi ympäri kerran päivässä, ja siinä olisi ollut toimitilat tiedotustoiminnalle: uutistiedotteiden ja manifestien julkaiseminen lennätinteitse, radion kautta ja kovaäänisistä. Ylimpänä olisi ollut pallonpuolisko radiolaitteille. Lieriöön suunniteltiin asenettavaksi myös valtava ulkoilmavalkokangas. == Arvio == Monumentin on usein ajateltu olevan konstruktivistisen arkkitehtuurin merkittävin ilmiö mutta ei toteuttamiskelpoinen rakennuksena. Vaikka vallankumouksen pyörteissä olevalla Venäjällä olisi saatu kokoon rakentamiseen tarvittava määrä terästä, asuntopulan ja poliittisen kuohunnan vallitessa rakennuksen rakenteellisesta käytännöllisyydestä ei ollut takeita. ==Mallit== Tatlinin tornista on pienoismallit Moskovan Tretjakovin galleriassa ja Tukholman Moderna museetissa. Vuonna 2011 rakennuksen suurikokoinen pienoismalli pystytettiin Lontoon Royal Academy of Artsin etupihalle. ==Aiheesta muualla== * Tatlin's Tower and the World — Projekti, jonka tarkoitus on rakentaa Tatlinin torni kokonaisuudessaan. * Tatlin's Tower - The Monument to the Third International Moscow Location - 3D-malli Tatlinin tornista. ===Videot=== * Architecture and the Russian Avant-garde (Pt 2 Tatlins Tower) - tietokonegrafiikalla, arkistomateriaalilla ja Moskovan paikkoja näyttämällä tämä video kertoo Tatlinin panostuksista maailman arkkitehtuurille ja miltä tämä torni olisi näyttänyt Moskovassa, jos se olisi rakennettu vallankumouksen jälkeen; Michael Craig; 3:37. * Tatlin's Tower Short Film - Lutz Beckerin mykkäelokuva; 3:40. * Tatlin Tower Hometree in Parliament Square - 3D-animaatiovideo Tatlinin tornin rakentamisesta Lontooseen ==Lähteet== Luokka:Komintern Luokka:Pietarin rakennukset ja rakennelmat Luokka:Toteutumattomat rakennussuunnitelmat Luokka:Pietarin historia
Sonoma Raceway

Sonoma Raceway, aiemmalta nimeltään Sears Point Raceway sekä Infineon Raceway on 4,05 kilometriä pitkä moottorirata lähellä Sonoman kaupunkia Kaliforniassa Yhdysvalloissa. Rata on aktiivisessa käytössä noin 340 päivää vuodestahttp://www.infineonraceway.com/raceway/about/facts/ ja vuosittain siellä järjestetään useiden moottoriurheilusarjojen osakilpailuja. == Historia == Radan rakentaminen alkoi vuonna 1968 ja se päällystettiin samana vuonna. Radan nimi oli tuolloin Sears Point Raceway. Sports Car Club of America (SCCA) järjesti radalla ensimmäisen tapahtuman 1. joulukuuta 1968. Vuonna 1970 rata suljettiin talousongelmien vuoksi vuoteen 1973 saakka. Radan nimeksi tuli Golden State Raceway vuonna 1981. Infineon Technologies teki kymmenvuotisen sopimuksen kesällä 2002, jolloin radan nimeksi tuli Infineon Raceway. == Lähteet == == Aiheesta muualla == Luokka:Kalifornian moottoriradat Luokka:Sonoman piirikunta
Gary Figueroa

Gary Lee Figueroa (s. 28. syyskuuta 1956 Phoenix, Arizona) on yhdysvaltalainen entinen vesipalloilija. Hän sai joukkueineen hopeaa vuoden 1984 kesäolympialaisissa Los Angelesissa. Hän oli lisäksi mukana voittamassa kultaa vuoden 1979 Pan-Amerikan kisoissa.Gary Figueroa Biography and Olympic Results | Olympics at Sports-Reference.com == Lähteet == Luokka:Yhdysvaltalaiset vesipalloilijat Luokka:Yhdysvaltalaiset olympiamitalistit Luokka:Vuonna 1956 syntyneet Luokka:Elävät henkilöt
Nuestra Señora de las Mercedes

Nuestra Señora de las Mercedes oli Espanjan laivaston vuonna 1786 vesillelaskettu 36-tykkinen fregatti, jonka Britannian kuninkaallinen laivasto upotti 5. lokakuuta 1804 Cádizin edustalla käydyssä taistelussa. == Valmistus == Alus tilattiin Astillero Realilta Havannasta. Alus laskettiin vesille 1786. == Palvelus == Amiraali José de Bustamante y Guerran (1759-1825) johtama Espanjan laivaston osasto, johon kuuluivat lippulaivana fregatti Medea ja muina aluksina fregatit Nuestra Señora de las Mercedes, Clara ja Fama kujettivat kulta- ja hopea-aarretta Montevideosta Uruguaysta Cádiziin Espanjaan. Osasto kohtasi Cádizin edustalla 5. lokakuuta 1804 Britannian kuninkaallisen laivaston Graham Mooren johtamana laivasto-osaston. Mooren lippulaivana oli 38-tykkisen fregatti HMS Indefatigablen ja osaston muut alukset olivat HMS Lively, HMS Amphion ja HMS Medusa. Graham määräsi espanjalaiset muuttamaan kurssin kohti lähintä brittiläistä satamaa alusten tarkastamiseksi. Espanjalaisten komentajana Bustamante ilmoitti maiden välillä olevan rauhan ja kieltäytyvänsä annetusta käskystä. Seuranneessa kahakassa Nuestra Señora de las Mercedes upposi, kun HMS Amphionin (Samuel Sutton) ampuma laukaus räjäytti aluksen ruutivaraston. Aluksen tuhoutuessa sai surmansa 250 espanjalaista merisotilasta ja 51 pelastettiin merestä. Muut espanjalaisalukset vallattiin.Winfield, Rif s. 109 == Laivan aarre == Vuonna 2007 hylyn löysi aarteiden etsintään erikoistunut yhdysvaltalainen yritys Odyssey Marine Exploration. Uponneessa laivahylyssä oli lähes 600 000 kulta- ja hopeakolikkoa, joiden arvoksi on arvioitu noin 370 miljoonaa euroa. Yritys vei kolikot Yhdysvaltoihin, ja Espanjan valtio ryhtyi oikeustaisteluun saadakseen kolikot itselleen. Helmikuussa 2012 Yhdysvaltain oikeus päätti, että kolikot on palautettava Espanjan valtiolle. Kolikot lennätettiin Tampasta kahdella C-130-kuljetuskoneella Espanjaan. == Lähteet == == Aiheesta muualla == Luokka:Espanjan laivaston fregatit Luokka:Atlantin hylyt
Mauno Oittinen

Mauno Pietari Oittinen (10. heinäkuuta 1896 Hämeenlinna – 11. toukokuuta 1970 Helsinki) oli suomalainen kuvanveistäjä. == Teoksia == Mauno Oittisen tunnetuin teos lienee Hyvinkään tunnukseksi muodostunut Nosturinhitsaajia työssään (1962). Oittinen on tehnyt myös Kajaanin Elias Lönnrotin muistomerkin (1940) sekä pronssisen Siirtolaisuus monumentin, jonka toinen osa on sijoitettu Hankoon. Siinä kolme joutsenta nousee lentoon. Teoksen toinen osa on Floridan Lake Worthissa. Siinä kaksi joutsenta laskeutuu. * Elias Lönnrotin patsas, 1940 (pystytettiin 1942), Kajaani * Tervakosken kirkon sankarimuistomerkki 1940 * Alfred Kordelinin muistomerkki Kanaalin Helmi, 1947, Rauma * Nosturin hitsaajia työssään, 1962, Hyvinkää * Siirtolaismonumentti, 1967, Hanko * Istuva tyttö 1970, Munkkiniemen kartano, Helsinki. == Palkinnot == * I palkinto Lönnrotin patsaskilpailussa (arkkitehti Veikko Leisténin kanssa) 1939 * I palkinto Kordelinin muistomerkkikilpailussa 1945 == Kuvia julkisista teoksista == Tiedosto:Mauno Oittinen Jaakko 1937-38.jpg|Jaakko, 1938, Helsinki. Tiedosto:Mauno Oittinen Matti 1937-38.jpg|Matti, 1938, Helsinki. Tiedosto:Tervakoski sankarimuistomerkki.JPG|Tervakosken sankarimuistomerkki, 1940, Janakkala. Tiedosto:Elias Lönnrot by Mauno Oittinen.JPG|Elias Lönnrot, 1942, Kajaani. Tiedosto:Mauno Oittinen Kanali Helm 1947.jpg|Kanali Helm, 1947, Rauma. Tiedosto:Mauno Oittinen Hitsaajat 1959–1962.jpg|Hitsaajat, 1962, Hyvinkää. Tiedosto:Mauno Oittinen Siirtolaismonumentti 1967.JPG|Siirtolaismonumentti, 1967, Hanko. Tiedosto:Istuva tyttö by M Oittinen.JPG|Istuva tyttö, 1971, Helsinki. == Lähteet == Luokka:Suomalaiset kuvanveistäjät Luokka:Vuonna 1896 syntyneet Luokka:Vuonna 1970 kuolleet
Dragonéra

Dragonéra (, myös Dragonára, Δραγονάρα) eli Megáli Dragonéra () on pieni Kreikan saari, joka kuuluu Jooniansaarten saariryhmään ja sijaitsee Välimeressä Kytheran saaren kaakkoisrannikon edustalla. Saaren pinta-ala on 0,381 neliökilometriä ja se on asumaton. == Maantiede == Välimereen kuuluvassa Egeanmeressä ja Jooniansaarten saariryhmässä sijaitseva Dragonéran saari yhdessä lähisaartensa kanssa muodostaa Kytheran kunnan, joka kuuluu Saarten alueyksikköön ja Attikan alueeseen. Pinta-alaa Dragonéralla on 0,381 neliökilometriä ja saaren korkein kohta on 36 metriä merenpinnan yläpuolella.Panitsa et al. 2004, s. 103 Dragonéra yhdessä Kytheran saaren pohjois- ja itärannikolla olevien alueiden sekä lähistöllä sijaitsevien pienten Antidragonéran, Prasonísin, Fidonísin, Kapéllon, Koufón ja Avgón asumattomien kalliosaarten kanssa muodostaa Natura 2000 -verkostoon kuuluvan suojelualueen, jolla on kokoa 53,9 neliökilometriä.Υπουργείο Περιβάλλοντος, Χωροταξίας και Δημοσίων Έργων et al. 1997, s. 1–2 Natura-alue on tärkeä rannikon jyrkänteiden lajeille, pesiville merilinnuille sekä muuttolinnuille. Alueen uhkana ovat saarille tuodut rotat sekä ohikulkevien laivojen mahdolliset öljypäästöt. Esimerkiksi vuonna 2000 Prasonísin saarelle haaksirikkoutui alus, josta mereen päässyt raskas polttoöljy aiheutti laajan alueen saastumisen. Myös metsästys, hallitsematon laidunnus ja tuli ovat suojelualueen uhkia. Dragonéralla, kuten muillakin pienillä saarilla, on selkeät kasvillisuusvyöhykkeet. Rantavyöhykkeellä kasvaa suolakkokasveja, kuten suolakukkalaji Frankenia hirsuta ja maitelaji vihmamaite (Lotus cytisoides). Seuraavalla vyöhykkeellä sisämaahan päin kasvaa suolakkokasvien lisäksi phryganan lajeja. Tämä vyöhyke ei ole enää suolaisen meriveden huuhtomaa aluetta, vaikka saa yhä suolapärskeitä. Sisimmällä vyöhykkeellä kasvaa enimmäkseen phryganan kasvilajeja, kuten tyräkkilaji puutyräkki (Euphorbia dendroides), teurikkalaji Teucrium polium, sykerötipakki ja mastiksipistaasi.Panitsa et al. 2004, s. 113 Kaikkiaan saarelta on löydetty 109 eri taksonia. == Lähteet == * * === Viitteet === == Aiheesta muualla == * Dragonéra Wikimapiassa Luokka:Jooniansaaret Luokka:Kreikan Natura-alueet Luokka:Kythera
Steven Morrissey

Steven Morrissey (s. 25. heinäkuuta 1986) on jamaikalainen jalkapalloilija. Hän edustaa suomalaista Vaasan Palloseuraa. Morrissey pelasi VPS:ssa Veikkausliiga-kaudella 2011 11 ottelua ja teki niissä neljä maalia.Veikkausliiga Aikaisemmin hän on edustanut jamaikalaista Portmore Unitedia.VPS . 2013 alkuvuodesta Morrissey siirtyi tanskalaiseen Silkeborg IF ään mutta palasi kesällä Vaasan Palloseura an 2,5-vuotisella sopimuksella. Kesällä 2017 Morrisseyn sopimusta jatkettiin ja hän jatkaa seurassa ainakin 2019 loppuunSteven Morrissey jatkaa VPS:ssa. == Lähteet == * http://www.veikkausliiga.hs.prewise.com/News.aspx?id=52181 === Viitteet === Luokka:Jamaikalaiset jalkapalloilijat Luokka:Vuonna 1986 syntyneet Luokka:Elävät henkilöt
Alfred Powlesland

Alfred James Powlesland (1875 Newton Abbot, Devon – 25. maaliskuuta 1941 Chudleigh, Devon) oli brittiläinen kriketinpelaaja. Hän kuului kriketissä kultaa voittaneeseen Devon & Somerset Wanderers -joukkueeseen vuoden 1900 kesäolympialaisissa Pariisissa.Alfred Powlesland Biography and Olympic Results | Olympics at Sports-Reference.com == Lähteet == Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1875 syntyneet Luokka:Vuonna 1941 kuolleet
Ombra Racing

Ombra Racing on italialainen pikkuformulatalli, joka kilpailee nykyään Auto GP-sarjassa. Talli perustettiin vuonna 1994. Talli on voittanut Italian Formula 3 sarjan mestaruuden vuonna 2004 Matteo Cressonin voimin. Vuonna 2011 talli voitti Auto GP-sarjan kuljettajien mestaruuden Kevin Cecconin voimin. Talli on aiemmin kilpaillut mm International Formula Master, Formula 3 Euroseries, Britannian F3 ja Saksan F3 sarjoissa vaihtelevalla menestyksellä. Luokka:Italialaiset autourheilutallit
898 Hildegard

898 Hildegard on Aurinkoa kiertävä pikkuplaneetta, joka kuuluu päävyöhykkeen asteroideihin. Sen löysi Max Wolf vuonna 1918. Pikkuplaneetta on nimetty Hildegard Bingeniläisen mukaan. Ennen kuin tämä asteroidi sai nimensä sen väliaikainen tunnus oli 1918 EA.13point7billion.org , viitattu 10.3.2012 Koska in absoluuttinen kirkkaus (H) on 11,6, sen läpimitta on todennäköisesti välillä 13–30 km. ==Lähteet== * Discovery Circumstances: Numbered Minor Planets Luokka:Päävyöhykkeen asteroidit
Alphonse Kirchhoffer

Simon Alphonse Kirchhoffer (19. joulukuuta 1873 Pariisi – 30. kesäkuuta 1913 Pariisi) oli ranskalainen miekkailija. Hän kilpaili vuoden 1900 kesäolympialaisissa ja sai mestarien floretissa hopeaa.Alphonse Kirchhoffer Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1873 syntyneet Luokka:Vuonna 1913 kuolleet
Henri Laurent

Henri Albert Fernand Laurent (1. huhtikuuta 1881 Beaulieu-sur-Loire – 14. helmikuuta 1954 La Rochelle) oli ranskalainen miekkailija. Hän kilpaili vuoden 1900 kesäolympialaisissa ja sai siellä pronssia miekkailumestarien kalvassa.Henri Laurent Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1881 syntyneet Luokka:Vuonna 1954 kuolleet
Rosario Mazzola

Rosario Mazzola (19. syyskuuta 1924 Palermo – 24. joulukuuta 2018Cefalù, è morto Mons. Mazzola vescovo emerito. Le esequie in Cattedrale ) oli italialainen roomalaiskatolinen piispa. Hänet vihittiin papiksi Palermon arkkihiippakuntaan 16. heinäkuuta 1950 ja nimitettiin sen vihkipiispaksi sekä Polymartiumin titulaaripiispaksi 19. kesäkuuta 1982. Piispaksi vihkiminen seurasi 4. syyskuuta. Pääkonsekraattorina toimi Salvatore Pappalardo, jota avustivat Angelo Cella ja Vincenzo Cirrincione.Catholic-Hierarchy.org: Bishop Rosario Mazzola Mazzola sai 23. heinäkuuta 1988 nimityksen Cefalùn hiippakunnan piispaksi, jona hän toimi, kunnes jäi eläkkeelle 18. maaliskuuta 2000. == Lähteet == Luokka:Italialaiset piispat Luokka:Katoliset piispat Luokka:Vuonna 1924 syntyneet Luokka:Vuonna 2018 kuolleet
Virginia Ruano Pascual

Virginia Ruano Pascual (s. 21. syyskuuta 1973 Madrid) on espanjalainen tennispelaaja. Merkittävimmät voittonsa hän saavutti nelinpelissä voitettuaan kaksi olympiahopeaa sekä lukuisia Grand Slam -turnauksia. Ruano Pascual voitti urallaan kymmenen Grand Slam -turnausta nelinpelissä, joista Ranskan avoimet kuusi kertaa. Vuonna 2001 hän voitti sekanelinpelin Ranskan avoimissa. Ruano Pascual lopetti uransa vuonna 2010. == Lähteet == Luokka:Espanjalaiset tennispelaajat Luokka:Espanjalaiset olympiamitalistit Luokka:Vuonna 1973 syntyneet Luokka:Elävät henkilöt
Mäkivirvilä

Mäkivirvilä (Vicia tetrasperma) on hernekasveihin kuuluva yksivuotinen ruohokasvi. Mäkivirvilän ohut ja rento varsi kasvaa 15–70 senttimetriä pitkäksi. Lehdissä on 3–5 paria kapeita lehdyköitä ja niiden kärki on kärheksi muuntunut. Kukintona on pitkäperäinen terttu, jossa on yhdestä kolmeen pientä vaaleanvioletin väristä kukkaa. Palko on yleensä nelisiemeninen. Peltovirvilä (Vicia hirsuta) muistuttaa melko paljon mäkivirvilää. Suomessa mäkivirvilä on yleinen maan lounaisosassa, etelärannikolla ja Ahvenanmaalla. Muualla se on harvinainen. == Lähteet == == Aiheesta muualla == * Kasviatlas 2022: Mäkivirvilän levinneisyys Suomessa. * Pinkka – Lajintuntemuksen oppimisympäristö: Mäkivirvilä (Ervum tetraspermum) * LuontoPortti: Mäkivirvilä (Ervum tetraspermum) * ITIS: Vicia tetrasperma * United States Department of Agriculture (USDA): Vicia tetrasperma * Flora of China: Vicia tetrasperma Luokka:Virnat
Stephen Sulyk

Stephen Sulyk (2. lokakuuta 1924 – 6. huhtikuuta 2020) oli ukrainalaissyntyinen Yhdysvalloissa uransa tehnyt Ukrainan kreikkalaiskatolisen kirkon arkkipiispa. Hänet vihittiin papiksi 14. kesäkuuta 1952 ja nimitettiin Philadelphian ukrainalaiskatolisen arkkieparkian johtoon 29. joulukuuta 1980. Josyf Ivanovycè Slipyj vihki Sulykin piispaksi 1. maaliskuuta 1981. Sulyk jäi eläkkeelle 29. marraskuuta 2000. 5\. huhtikuuta 2020 hänet vietiin sairaalaan covid-19:n vuoksi, ja hän kuoli seuraavana päivänä. == Lähteet == Luokka:Yhdysvaltalaiset katoliset arkkipiispat Luokka:Ukrainalaiset piispat Luokka:Ukrainan kreikkalaiskatolisen kirkon piispat Luokka:Vuonna 1924 syntyneet Luokka:Vuonna 2020 kuolleet
Peltovirvilä

Peltovirvilä (Vicia hirsuta, syn. Ervilia hirsuta) on hernekasveihin kuuluva yksivuotinen ruohokasvi. Pohjoismaissa ja Suomessa laji on tavallinen peltorikkakasvi. Peltovirvilän hento varsi kasvaa 15–60 senttimetriä pitkäksi. Sen kukinto on terttu, jossa on kahdesta kuuteen pientä, sinistä tai valkoista kukkaa. Palot ovat 6–10 millimetriä pitkiä ja kaksisiemenisiä. Laji muistuttaa mäkivirvilää (Vicia tetrasperma, Ervum tetraspermum). Suomessa peltovirvilä on yleinen tai melko yleinen maan etelä- ja keskiosassa noin Oulun korkeudelle. Yleisimmin sitä tavataan Ahvenanmaalla. == Lähteet == == Aiheesta muualla == * Kasviatlas 2022: Peltovirvilän (Ervilia hirsuta) levinneisyys Suomessa. * LuontoPortti: Peltovirvilä (Vicia hirsuta) * Integrated Taxonomic Information System (ITIS): Vicia hirsuta * United States Department of Agriculture (USDA): Vicia hirsuta * Flora of China: Vicia hirsuta Luokka:Virnat